জোম্বি মানেই শুধু ভয় নয়, হাসি ও সোশ্যাল কমেডির নতুন সংজ্ঞা ‘ZORR

কলকাতা: প্রযোজনা সংস্থা KSS Productions & Entertainment জাতীয় স্তরে উপস্থিতি আরও জোরালো করতে আসছে জম্বি হরর-কমেডি ছবি ‘ZORR’ আগামী ৬ ফেব্রুয়ারি প্যান-ইন্ডিয়া ভিত্তিতে প্রেক্ষাগৃহে মুক্তি পেতে চলেছে। দেশজুড়ে UFO-এর মাধ্যমে থিয়েট্রিক্যাল ডিস্ট্রিবিউশন করা হবে ছবিটির।

প্রযোজক কান সিং সোধা ও পরিচালক গৌরব দত্ত-এর এই ছবি হরর, কমেডি, অ্যাকশন এবং সামাজিক ব্যঙ্গের মিশেলে তৈরি। দিল্লিতে হঠাৎ ঘটে যাওয়া একটি জম্বি আক্রমণের প্রেক্ষাপটে ছবির গল্প আবর্তিত হয়েছে। একটি হাই-রাইজ বিল্ডিংয়ে আটকে পড়া কয়েকজন মানুষের বেঁচে থাকার লড়াই, ভয়, বিশৃঙ্খলা এবং মানবিক দুর্বলতাই ছবির মূল বিষয়বস্তু।

আরও পড়ুন: বিয়ের প্রতিশ্রুতি দিয়ে কুকর্ম! পুলিশের জালে ‘ধুরন্ধর’ খ্যাত অভিনেতা

ছবিতে অভিনয় করেছেন রিশভ চাড্ডা, আকাশ মখিজা, সোনম অরোরা, জয় সেনগুপ্ত, প্রান্তিকা দাস, কাব্য কাশ্যপ, রিকি তেওয়ারি, শেখর কাঞ্জিলাল ও বিজয় সিং-সহ একাধিক অভিনেতা। প্রতিটি চরিত্রই গল্পে আলাদা মাত্রা যোগ করেছে বলে দাবি নির্মাতাদের।

KSS Productions & Entertainment-এর ফাউন্ডার-ডিরেক্টর কান সিং সোধা ইতিমধ্যেই স্বল্পদৈর্ঘ্য ছবি, বাংলা ও হিন্দি ফিচার ফিল্ম এবং অভিনয়ের মাধ্যমে নিজের পরিচিতি তৈরি করেছেন। ‘ZORR’-এর মাধ্যমে তিনি ভারতীয় প্রেক্ষাপটে জম্বি ঘরানার সিনেমাকে নতুনভাবে উপস্থাপনের চেষ্টা করেছেন, যেখানে বিনোদনের পাশাপাশি সমসাময়িক সামাজিক বাস্তবতাও উঠে আসবে। এই ছবির মাধ্যমে KSS Productions & Entertainment বাংলার সৃজনশীল ভাবনাকে জাতীয় স্তরে তুলে ধরার পাশাপাশি মূলধারার ভারতীয় জঁর সিনেমায় নিজেদের জায়গা আরও পোক্ত করতে চাইছে বলে মনে করছেন চলচ্চিত্র মহলের একাংশ।